Leiðsögumenn flóttafólks eru sjálfboðaliðar sem kynnast og aðstoða nýkomna einstaklinga eða fjölskyldu sem hlotið hafa alþjóðlega vernd á Íslandi . Allt sem þeim fer á milli er bundið þagnaskyldu . Þátttakendur eignast nýja vini , styrkja félagsnet sitt , öðlast nýja innsýn inn í íslenskt kerfi og læra um menningu , tungumál og hefðir hvers annars . Hverjir geta orðið leiðsögumenn ? þeir sem eru orðnir 24 ára , eru tilbúnir að gefa af sér 4 - 6 tíma mánaðarlega yfir 12 mánaða tímabil , séu opnir og áhugasamir um fólk og aðra menningarheima , tali íslensku og ensku . Allir sjálfboðaliðar þurfa að sitja námskeið um málefni innflytjenda sem Rauði krossinn heldur . Námskeiðið er á tveggja mánaða fresti , er opið öllum og þátttakendum að kostnaðarlausu . Til að óska eftir leiðsögumanni á Akureyri eða til að gerast leiðsögumaður hafið samband við Lindu ( lindagudmunds(hja)redcross.is ) eða Ingibjörgu ( ingibjorgh(hja)redcross.is ) . Opið hús fyrir innflytjendur og flóttafólk / Open house for immigrants and refugees Námskeiðið Velkomin til Íslands er fyrir alla þá sem koma nýir til Íslands og vilja kynnast íslenskri menningu og alla þá sem vilja kynnast menningu frá heimalöndum þátttakenda . Markmiðið er að fólk komi saman , kynnist og deili hugmyndum , háttum og vangaveltum . Styrki úr sjóðnum má veita til hvers kyns tómstunda barna enda er það val barnanna og fjölskyldna þeirra hvaða tómstund er stunduð . Styrkir geta því verið fyrir námskeiðum , tónlistarnámi , íþróttaiðkun , dansnámi eða annars konar tómstund og ferðum þeim tengdum . Styrkir eru ýmist greiddir beint inn á reikning forráðamanns þess barns sem sótt er um fyrir að því tilskyldu að reikningar séu lagðir fram eða að reikningar eru greiddir beint . Ef spurningar vakna varðandi sjóðinn eða umsóknarferlið endilega hafið samband á netfangið johannagud@redcross.is eða í síma 570 4000 . Fjölskyldur sem hafa orðið viðskila vegna átaka búa oft árum , jafnvel áratugum , saman við óttann sem fylgir óvissunni um að vita ekki um afdrif ástvina . Í þeirri ringulreið sem skapast á átakasvæðum verða börnin oft verst úti , og árlega verða tugþúsundir barna viðskila við foreldra sína við slíkar aðstæður . Mörg eru ómálga eða svo lítil að þau geta ekki sagt frá nöfnum foreldra sinna eða hvaðan þau eru upprunninn . Einstaklingar geta leitað til leitarþjónustu Rauða krossins ef þeir hafa misst samband við fjölskyldur sínar eða til að komast að því hvað varð um nána ættingja sem saknað er . Það er afar mikilvægt fyrir þá sem orðið hafa viðskila við ástvini sína að eiga þess kost að fá aðstoð við leit að sínum nánustu og eiga von um að mögulega komist samband á að nýju . Rauði krossinn á Íslandi veitir aðstoð í formi upplýsinga um ferli fjölskyldusameininga , meðal annars um þau skjöl sem umsækjandi þarf að leggja inn til Útlendingastofnunar , en þar er sótt um fjölskyldusameiningu .